proxectonos/corpus_dominio_legal_administrativo_tmp huggingface dataset:
RESOLUCIÓN do 10 de xullo de 2002, da Dirección Xeral do Maior e de Persoas con Discapacidade, pola que se fixa o prazo para a presentación de solicitudes para a realización de convenios de reserva e ocupación de prazas en centros residenciais e vivendas tuteladas para maiores e se establecen os prezos máximos de praza/día.
CONSELLERÍA DE ASUNTOS SOCIAIS — III. OUTRAS DISPOSICIÓNS — 05/08/2002

O Decreto 306/2001, do 15 de decembro, polo que se establece a estructura orgánica da Xunta de Galicia, crea a Consellería de Asuntos Sociais como órgano da Administración autonómica ó que lle corresponde o exercicio das competencias e funcións en materia de política de servicios sociais.
Pola súa banda, o Decreto 310/2001, do 17 de decembro e o Decreto 402/2001, do 28 de decembro, de estructura orgánica da Consellería de Asuntos Sociais, crean a Dirección Xeral do Maior e de Persoas con Discapacidade como órgano superior da citada consellería.
A Orde do 16 de maio de 1995, modificada pola Orde do 8 de xullo de 2002, pola que se regula o establecemento de convenios de colaboración en materia de reserva e ocupación de prazas en centros residenciais e vivendas tuteladas para a terceira idade, establece a posibilidade de que estas poidan ofertar prazas para a súa reserva e ocupación, logo da sinatura do correspondente convenio.
A mesma orde no artigo 8.2º sinala que a Dirección Xeral do Maior e de Persoas con Discapacidade fixará anualmente o prazo para presentar solicitudes por parte das entidades interesadas na subscrición dos citados convenios, e o seu artigo 6 sinala que esta dirección xeral establecerá o custo máximo da praza/día ocupada.
Por todo isto, en uso das facultades que teño atribuídas,
RESOLVO:
Primeiro.-O prazo para presentar solicitudes para a formalización dos convenios ós que se refire a Orde do 16 de maio de 1995, modificada pola Orde do 8 de xullo de 2002, será de catro meses desde o día seguinte ó da publicación desta resolución no Diario Oficial de Galicia.
Segundo.-O custo máximo por praza/día ocupada nos centros/vivendas cos que a Consellería de Asuntos Sociais estableza convenios de reserva e ocupación de prazas durante o ano 2002 serán os seguintes:
-Prazas de persoas válidas: 23,30 euros/día.
-Prazas de persoas asistidas: 42,70 euros/día.
Terceiro.-As obrigas contraídas pola consellería para o financiamento das prazas conveniadas serán con cargo á aplicación orzamentaria 16.02.212.B.262, para a que se establece un crédito inicial de 44.972,61 euros.
Santiago de Compostela, 10 de xullo de 2002.
Armando González López
Director xeral do Maior e de Persoas
con Discapacidade
RESOLUCIÓN do 17 de xullo de 2002, da Secretaría Xeral do Servicio Galego de Saúde, pola que se constitúe a área de coidados cardiolóxicos cirúrxicos do Hospital do Meixoeiro.
SERVICIO GALEGO DE SAÚDE — III. OUTRAS DISPOSICIÓNS — 05/08/2002

O Decreto 37/2001, do 1 de febreiro, de configuración de áreas de servicio compartido en estructuras hospitalarias do Servicio Galego de Saúde, formula, entre outros fins, procura-lo aproveitamento do potencial dos recursos asistenciais presentes nos hospitais públicos, co obxecto de optimiza-la calidade da asistencia sanitaria prestada.
A publicación do devandito decreto crea un novo marco de actuación que permite a aplicación de técnicas que optimizan a asignación de recursos, axi
lizan o acceso ós servicios e melloran a satisfacción dos cidadáns, intregrando funcionalmente, neste caso, as unidades de alta especialización e complexidade do Instituto de Medicina Técnica no Hospital do Meixoeiro, centro hospitalario público dependente do Servicio Galego de Saúde.
Levarase a cabo paulatinamente o cambio da cola de programación desde Povisa ó Hospital do Meixoeiro, mediante o traslado das historias clínicas dos pacientes desde o devandito instituto. O Servicio de Admisión do Hospital do Meixoeiro abrirá a historia ou introducirá na historia preexistente, segundo proceda, toda a documentación achegada, incluíndo na súa lista de espera ós pacientes coa data que figure no anexo de inclusión de Povisa.
A integración dos recursos asistenciais existentes co fin de lograr unha atención integral, eficiente e continuada, é un criterio básico de xestión no eido da sanidade pública. Por isto cómpre que o Sergas se beneficie do traballo simultáneo e coordinado de ámbalas dúas institucións mediante a constitución dunha área de servicio compartido para as prestacións propias dos coidados cardilóxicos cirúrxicos.
Por todo isto, ó abeiro do disposto no artigo 4 do Decreto 37/2001, do 1 de febreiro, de configuración de áreas de servicio compartido en estructuras hospitalarias do Servicio Galego de Saúde, elaborado o plan asistencial desta área de servicio compartido polo xerente do Hospital do Meixoeiro, e unha vez emitido informe favorable da División de Asistencia Sanitaria do 12 de xullo de 2002,
RESOLVO:
Artigo único.-Constitúese a Área do Servicio Compartido de Coidados Cardiolóxicos Cirúrxicos do Hospital do Meixoeiro, nomeando a directora operativa do devandito hospital como coordinadora asistencial da devandita área.
Santiago de Compostela, 17 de xullo de 2002.
Manuel A. Silva Romero
Secretario xeral do Servicio Galego de Saúde
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 251/2002, do 11 de xullo, polo que se aproba o escudo do Concello de Sobrado (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/08/2002

O Concello de Sobrado (A Coruña) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa enseña, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, de data do tres de xullo de dous mil dous, emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de xullo de dous mil dous,
DISPOÑO:
Artigo único.
Aproba-lo escudo do Concello de Sobrado (A Coruña), que figura como anexo, organizado do seguinte xeito: De sinople (verde), un báculo de prata (blanco), con adornos de ouro (amarelo) e dúas espigas de ouro dispostas en aspa e acompañadas de dúas vieiras de prata; xefe de ouro cunha aguia de sabre (negro). Ó timbre, a coroa real pechada.
Santiago de Compostela, once de xullo de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Resolución do 14 de xuño de 2002 pola que se ordena a publicación do acordo do Consello da Xunta de Galicia do 13 de xuño de 2002, polo que se modifica a relación de postos de traballo da Consellería de Sanidade e do Servicio Galego de Saúde no referente ó persoal dos corpos e escalas da Lei 4/1988, do 26 de maio, coa excepción do persoal veterinario de Saúde Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 02/08/2002

Advertido erro na devandita resolución publicada no Diario Oficial de Galicia nº 117, do mércores 19 de xuño de 2002, cómpre face-la oportuna rectificación.
Na páxina 9.399, onde di «CENTRO DE DESTINO: SERVICIO DE LABORATORIO DE SAÚDE PÚBLICA (VILAGARCÍA)» debe dicir «CENTRO DE DESTINO: SERVICIO DE PROTECCIÓN DA SAÚDE (VILAGARCÍA)».
CORRECCIÓN de erros.-Resolución do 11 de xullo de 2002 pola que se publica o tipo de xuro nominal dos préstamos que se formalicen no segundo semestre de 2002 ó abeiro do programa de préstamos para financiar produccións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/08/2002

Advertidos erros na referida resolución, publicada no DOG nº 143, do 26 de xullo de 2002, procede face-las seguintes correccións:
Na páxina 11.721, no título, onde di: «Resolución do 11 de xullo de 2002 pola que se publica o tipo de xuro nominal...», debe dicir: «Resolución do 11 de xullo de 2002 pola que se publica o tipo de xuro de referencia...».
Na páxina 11.721, no RESOLVO: onde di: «Primeiro.-O tipo de xuro nominal...», debe dicir: «Primeiro.-O tipo de xuro de referencia...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 19 de setembro de 2002 pola que se modifica a oferta de emprego público para o ano 2002.
UNIVERSIDADE DA CORUÑA — III. OUTRAS DISPOSICIÓNS — 15/10/2002

Por Resolución do 5 de febreiro de 2002, publicada no DOG nº 42, do 27 de febreiro, aprobouse a oferta de emprego público correspondente a diversas prazas de corpos e escalas do persoal funcionario de administración e servicios desta universidade.
Por razóns organizativas non se incluíron na referida oferta as prazas vacantes correspondentes á escala de axudantes de arquivos, bibliotecas e museos das que existe necesidade e afectan ó funcionamento de diversos servicios universitarios esenciais.
En consecuencia, este rectorado, no uso das atribucións que lle confiren o artigo 20 da Lei orgánica 6/2001, do 21 de decembro, de universidades (BOE do 24 de decembro), e o artigo 65 dos estatutos da Universidade da Coruña,
RESOLVE:
Primeiro.-De conformidade co establecido no artigo 29 da Lei 4/1988, do 26 de maio, da función pública de Galicia, modificada pola Lei 3/1995, do 10 de abril, modifícase a oferta de emprego público do persoal funcionario de administración e servicios da Universidade da Coruña para o ano 2002 coa inclusión das seguintes prazas:
-Grupo B, escala de axudantes de arquivos, bibliotecas e museos: 12 prazas.
Segundo.-As prazas ofertadas están dotadas orzamentariamente na correspondente relación de postos de traballo do persoal funcionario de administración e servicios e atópanse vacantes ou cubertas por persoal laboral con contratos de interinidade.
Terceiro.-As convocatorias de probas selectivas que deriven desta modificación publicaranse no DOG e no BOE.
A Coruña, 19 de setembro de 2002.
José Luis Meilán Gil
Rector da Universidade da Coruña
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 8 de outubro de 2002 pola que se modifica a do 15 de setembro de 1999, sobre delegación de competencias en órganos centrais e periféricos da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/10/2002

O Decreto 281/2002, do 3 de outubro, dispón o nomeamento do novo presidente do Consello Galego de Relacións Laborais, polo que cómpre modifica-la orde de delegación de competencias do 15 de setembro de 1999.
Polo tanto, en virtude das atribucións que me confire o artigo 43.3º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Modifícase o inciso inicial do artigo 4 da Orde do 15 de setembro de 1999, que queda redactado do seguinte xeito:
«Deléganse no presidente do Consello Galego de Relacións Laborais, dentro do ámbito das súas competencias:».
Disposición derradeira
Esta orde entrará en vigor o día da súa publicación no Diario Oficial de Galicia
Santiago de Compostela, 8 de outubro de 2002.
Antonio Pillado Montero
Conselleiro de Xustiza, Interior e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 30 de setembro de 2002, da comisión de selección do VII curso para a obtención do diploma de Inspección de Servicios da Xunta de Galicia, pola que se acorda a selección definitiva dos aspirantes que realizarán o mencionado curso.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 11/10/2002

En sesión celebrada o día 30 de setembro de 2002 pola comisión designada para a selección dos participantes no VII curso para a obtención do diploma de Inspección de Servicios, convocado por Resolución do 3 de xullo de 2002 (Diario Oficial de Galicia nº 133, do 11 de xullo), acordouse a selección definitiva dos aspirantes que realizarán o mencionado curso.
A relación dos seleccionados está exposta no taboleiro de anuncios da Consellería da Presidencia, Relacións Institucionais e Administración Pública, podendo os interesados interpor recurso potestativo de reposición no prazo dun mes perante o director da Escola Galega de Administración Pública ou directamente recurso contencioso-administrativo no prazo de dous meses.
Santiago de Compostela, 30 de setembro de 2002.
Jaime Bouzada Romero
Presidente da comisión
ORDE do 2 de outubro de 2002 pola que se modifica o artigo 5 da Orde do 4 de abril de 2002 ampliando o importe existente para a concesión de subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social.
CONSELLERÍA DE ASUNTOS SOCIAIS — III. OUTRAS DISPOSICIÓNS — 14/10/2002

A Orde do 4 de abril de 2002, pola que se convocan subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social (Diario Oficial de Galicia nº 73, do 16 de abril), establece no seu artigo 5 o importe da contía máxima das axudas que ó abeiro dela poderán ser concedidas ós seus solicitantes.
Non obstante, e como existen outras dotacións que poden ser utilizadas para os mesmos fins, cómpre amplia-lo importe da contía máxima das axudas que poderán ser concedidas ó amparo da referida Orde do 4 de abril de 2002, coa finalidade de facer chegar estas ó maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima da axudas que se van conceder ó abeiro da Orde do 4 de abril de 2002, pola que se convocan subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social, na cantidade de trinta mil cin
cuenta euros con sesenta e un céntimos (30.050,61 euros) con cargo á aplicación orzamentaria 16.02.212D.485.0 que figuran dotada nos orzamentos xerais da Comunidade Autónoma de Galicia para o ano 2002.
Segundo.-A presente modificación non afecta o prazo establecido na referida orde para a presentación de solicitudes.
Santiago de Compostela, 2 de outubro de 2002.
Corina Porro Martínez
Conselleira de Asuntos Sociais
ORDE do 17 de setembro de 2002 pola que se lle autoriza a transformación dunha unidade de educación infantil nunha unidade de educación primaria ó centro privado Los Sauces de Mos (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/10/2002

Examinado o expediente presentado polo centro privado Los Sauces de Mos (Pontevedra) no que solicita a transformación dunha unidade de educación infantil nunha unidade de educación primaria.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía cos correspondentes informes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Esta consellería, por proposta da Dirección Xeral de Centros e Inspección Educativa,
RESOLVE:
Primeiro.-Autoriza-la transformación dunha unidade de educación infantil nunha unidade de educación primaria ó centro privado Los Sauces de Mos (Pontevedra), quedando a composición resultante do centro segundo se especifica no anexo desta orde.
Segundo.-Para a posta en funcionamento da nova unidade de educación primaria, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación do persoal que imparta docencia na unidade que se amplía.
Terceiro.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, os interesados poderán interpoñer recurso potesta
tivo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 17 de setembro de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Mos.
Localidade: Pereiras.
Enderezo: San Pedro de Cela.
Denominación: Centro privado Los Sauces.
Titular: PRADOC, S.A.
Composición resultante:
Centro de educación infantil: 3 unidades.
Centro de educación primaria: 13 unidades.
Centro de educación secundaria:-8 unidades de educación secundaria obrigatoria.-6 unidades de bacharelato das modalidades de ciencias da natureza e da saúde, humanidades e ciencias sociais, e artes.
ORDE do 12 de setembro de 2002 pola que se fixa o prezo de venda ó público da publicación Quen é quen en Sanidade.
CONSELLERÍA DE SANIDADE — III. OUTRAS DISPOSICIÓNS — 15/10/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 12 de setembro de 2002.
José María Hernández Cochón
Conselleiro de Sanidade
ANEXO
Quen é quen en Sanidade: 6 euros.
DECRETO 289/2002, do 26 de setembro, polo que se acorda a afectación secundaria dunha parte do porto de Moaña, a favor da Consellería de Política Territorial, Obras Públicas e Vivenda.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/10/2002

A Consellería de Política Territorial, Obras Públicas e Vivenda solicitou a incoación de expediente de afectación secundaria dunha parcela de terreo no porto de Moaña, baseándose na necesidade de instalar unha terminal marítima de pasaxeiros.
A titularidade do denominado porto de Moaña correspóndelle á Comunidade Autónoma de Galicia en virtude do Real decreto 3124/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de portos (BOE nº 285, do 27 de novembro). O porto de Moaña está adscrito, en virtude do artigo 17.1º da Lei 5/1994, ó ente público Portos de Galicia.
O ente público Portos de Galicia emitiu inform favorable sobre a solicitude, ó non atopar inconveniente para a constitución da afectación secundaria solicitada mentres non se aprecian incompatibilidades entre o uso previsto para a parcela (terminal de pasaxeiros) e o resto das actividades existentes e previstas no porto de Moaña.
Á vista do disposto nos artigos 12.4º da Lei 3/1985, do 12 de abril, do patrimonio da Comunidade Autónoma de Galicia e 31.1º do seu regulamento, a afectación secundaria de bens de dominio público require acordo do Consello da Xunta de Galicia baixo a forma de decreto, logo da instrucción do correspondente expediente pola Consellería de Economía e Facenda.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día vinteseis de setembro de dous mil dous,
DISPOÑO
Artigo 1º
Acórdase a afectación secundaria a favor da Consellería Política Territorial, Obras Públicas e Vivenda dun espacio de 199,04 m no peirao do porto de Moaña, na área de atracada do servicio de transporte marítimo de viaxeiros na ría de Vigo, para a instalación dunha terminal marítima de pasaxeiros.
Artigo 2º
A concorrencia da antedita afectación secundaria respecto do mencionado espacio do porto de Moaña non altera a adscrición orgánica esixida pola afectación principal, que lle conferirá ó seu titular, ente público Portos de Galicia, as facultades de administración, xestión e conservación, sen prexuízo das que lle correspondan á Consellería de Política Territorial, Obras Públicas e Vivenda como titular dun interese específico por razón da afectación secundaria establecida.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do disposto neste decreto.
Santiago de Compostela, vinteseis de setembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 26 de setembro de 2002 pola que se amplía o prazo de xustificación para as axudas a corporacións locais concedidas ó abeiro da Resolución do 19 de abril de 2002 para actividades de información, educación e defensa do consumidor e usuario para o ano 2002 (Diario Oficial de Galicia número 82, do 29 de abril).
INSTITUTO GALEGO DE CONSUMO — III. OUTRAS DISPOSICIÓNS — 08/10/2002

Na resolución do Instituto Galego de Consumo do 19 de abril de 2002, pola que se convocan axudas ás corporacións locais para actividades de información, educación e defensa do consumidor e usuario para o ano 2002 (DOG nº 82, do 29 de abril), establécese como data límite para a xustificación da subvención o 20 de novembro deste ano e, tendo en conta que o elevado número de solicitudes presentadas motivaron un longo proceso de avaliación dos proxectos que comprenden as citadas axudas debido á súa complexidade, considérase necesario amplia-lo prazo de execución e xustificación deste tipo de axudas.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación das axudas concedidas a corporacións locais ó abeiro da resolución do Instituto Galego de Consumo do 19 de abril de 2002, pola que se convocan axudas a corporacións locais para actividades de información, educación e defensa do consumidor e usuario para o ano 2002, ata o día 31 de decembro de 2002.
Santiago de Compostela, 26 setembro de 2002.
Víctor Tello Calvo
Presidente do Instituto Galego de Consumo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 27 de setembro de 2002 pola que se dispón que a secretaria xeral da Consellería de Xustiza, Interior e Relacións Laborais se encargue do despacho dos asuntos da Dirección Xeral de Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 01/10/2002

Producido o cesamento do titular da Dirección Xeral de Relacións Laborais, cómpre adopta-las medidas inmediatas para que, sen prexuízo do posterior nomeamento do novo titular deste centro directivo, se asegure o correcto funcionamento do servicio e a resolución, se é o caso, dos asuntos encomendados ó devandito órgano administrativo.
Polo tanto, en virtude das atribucións que me confire o artigo 3 do Decreto 147/2002, do 11 de abril, polo que se establece a estructura orgánica da Consellería de Xustiza, Interior e Relacións Laborais, en relación co artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo 1º
O exercicio das competencias da Dirección Xeral de Relacións Laborais, previstas no artigo 9 do Decreto 147/2002, do 11 de abril, polo que se esta
blece a estructura orgánica da Consellería de Xustiza, Interior e Relacións Laborais, será asumido pola Secretaría Xeral ata que se produza a incorporación do novo titular á devandita dirección xeral.
Artigo 2º
Sempre que se exerzan competencias de acordo coa suplencia establecida nesta orde, deberá facerse constar así nos actos ou resolucións administrativas correspondentes.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 27 de setembro de 2002.
Antonio Pillado Montero
Conselleiro de Xustiza, Interior e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 27 de setembro de 2002 pola que se encarga ó director xeral de Xustiza o despacho dos asuntos da Dirección Xeral de Administración Local.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 01/10/2002

Con motivo da ausencia temporal do director xeral de Administración Local, é necesario prove-la súa suplencia, de xeito que se asegure o correcto funcionamento do servicio e a resolución dos asuntos encomendados á dirección xeral da que é titular.
Polo tanto, en uso das atribucións que me confire o artigo 3 do Decreto 147/2002, do 11 de abril, polo que se establece a estructura orgánica da Consellería de Xustiza, Interior e Relacións Laborais, en relación co artigo 17 da Lei 30/1992, do 26 de
novembro, de réxime xurídico das administracións públicas e do procedemento administrativo común,
DISPOÑO:
Artigo 1º
O exercicio das competencias da Dirección Xeral de Administración Local, previstas no artigo 13 do Decreto 147/2002, do 11 de abril, polo que se establece a estructura orgánica da Consellería de Xustiza, Interior e Relacións Laborais, quedan encomendadas ó director xeral de Xustiza ata que se reincorpore ó seu posto o titular da citada dirección xeral.
Artigo 2º
Sempre que se exerzan competencias con base na suplencia establecida nesta orde, deberá facerse constar así nos actos ou resolucións administrativas correspondentes.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 27 de setembro de 2002.
Antonio Pillado Montero
Conselleiro de Xustiza, Interior
e Relacións Laborais
RESOLUCIÓN do 27 de setembro de 2002 pola que se nomea xerente da Universidade de Santiago de Compostela a José Vázquez Portomeñe.
UNIVERSIDADE DE SANTIAGO DE COMPOSTELA — II. AUTORIDADES E PERSOAL — 04/10/2002

En virtude das atribucións que lle están conferidas polo ordenamento xurídico vixente, de conformidade
co artigo 82.2º dos estatutos da universidade, e logo de acordo do Consello Social do día 24 de setembro de 2002.
Este rectorado resolve nomear xerente da Universidade de Santiago de Compostela a José Vázquez Portomeñe.
O que lle comunico para o seu coñecemento e efectos.
Santiago de Compostela, 27 de setembro de 2002.
Senén Barro Ameneiro
Rector da Universidade de Santiago de Compostela
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 280/2002, do 3 de outubro, polo que se nomea directora xeral de Relacións Laborais a Pilar Cancela Rodríguez.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 04/10/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día tres de outubro de dous mil dous,
Nomeo a Pilar Cancela Rodríguez, directora xeral de Relacións Laborais.
Santiago de Compostela, tres de outubro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 281/2002, do 3 de outubro, polo que se nomea presidente do Consello Galego de Relacións Laborais a Demetrio Fernández López.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 04/10/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día tres de outubro de dous mil dous,
Nomeo a Demetrio Fernández López, presidente do Consello Galego de Relacións Laborais.
Santiago de Compostela, tres de outubro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 27 de setembro de 2002 pola que se amplía o prazo de xustificación dos investimentos realizados ó abeiro da Orde do 13 de xuño de 2002, pola que se procede á convocatoria de axudas encamiñadas á mellora das instalacións eléctricas e fomento da utilización ou producción de recursos enerxéticos renovables nos concellos de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 02/10/2002

A Consellería de Industria e Comercio dictou a Orde do 13 de xuño de 2002 pola que se procede á convocatoria de axudas encamiñadas á mellora das instalacións eléctricas e fomento da utilización ou producción de recursos enerxéticos renovables
nos concellos de Galicia (Diario Oficial de Galicia nº 122, do 26 de xuño).
Na citada disposición establécese no seu articulado como requisito indispensable para o libramento de axudas a presentación da documentación acreditativa do investimento realizado antes do 31 de outubro de 2002.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, no uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 13 de xuño de 2002 ata o 30 de novembro de 2002.
Santiago de Compostela, 27 de setembro de 2002.
Juan Rodríguez Yuste
Conselleiro de Industria e Comercio
ORDE do 27 de setembro de 2002 pola que se amplía o prazo de xustificación dos investimentos realizados ó abeiro da Orde do 16 de abril de 2002, pola que se convoca e se regula o réxime de concesión de axudas para a mellora da infraestructura enerxética de Galicia na partida denominada Corporacións locais, uso racional da enerxía nos concellos.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 02/10/2002

A Consellería de Industria e Comercio dictou a Orde do 16 de abril de 2002 pola que se convoca e se regula o réxime de concesión de axudas para a mellora da infraestructura enerxética de Galicia (Diario Oficial de Galicia nº 79, do 24 de abril).
Na citada disposición establécese no seu articulado como requisito indispensable para o libramento de axudas a presentación da documentación acreditativa do investimento realizado antes do 31 de outubro de 2002.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, no uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 16 de abril de 2002, no referido ós proxectos ós que lles sexa de aplicación a partida 08.02.631-A.760.0 Corporacións locais, uso racional da enerxía nos concellos ata o 30 de novembro de 2002.
Santiago de Compostela, 27 de setembro de 2002.
Juan Rodríguez Yuste
Conselleiro de Industria e Comercio
ORDE do 6 de setembro de 2002 pola que se fixa o prezo de venda ó público da publicación: Memoria 2001. Servicio Galego de Saúde.
CONSELLERÍA DE SANIDADE — III. OUTRAS DISPOSICIÓNS — 04/10/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada polo Sergas e que se relaciona no anexo.
2. Este prezo entenderase con IVE incluído.
Santiago de Compostela, 6 de setembro de 2002.
José María Hernández Cochón
Conselleiro de Sanidade
ANEXO
* Memoria 2001. Servicio Galego de Saúde: 13 euros.
ORDE do 13 de setembro de 2002 pola que se declara de interese galego a Fundación Magar e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS — III. OUTRAS DISPOSICIÓNS — 04/10/2002

Con data do 26 de xullo de 2002 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 4 de xullo de 2002, pola que se clasifica como de interese asistencial a Fundación Magar, adscribíndoa á Consellería de Asuntos Sociais, que exercerá plenamente o protectorado sobre ela.
Esta fundación, de acordo co establecido no artigo 7 dos seus estatutos, ten como obxecto traballar pola mellora da calidade de vida das persoas con síndrome de acondroplasia en tódalas etapas e ámbitos da súa vida e conseguir unha integración social real facendo extensivo este propósito a toda persoa con discapacidade física; recoñecendo que o primeiro dereito de calquera persoa discapacitada é chegar a non selo.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Magar, ó cumpriren os seus estatutos as prescricións que, para tal efecto sinala a vixente lexislación en materia de fundacións de interese galego.
Segundo.-Ordena-la inscrición da Fundación Magar, no rexistro de fundacións de interese galego, sección da Consellería de Asuntos Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 13 de setembro de 2002.
Corina Porro Martínez
Conselleira de Asuntos Sociais
ORDE do 1 de outubro de 2002 pola que se declara de interese galego a Fundación Centro Tecnológico de Supercomputación de Galicia e se ordena a súa inscrición no Rexistro de Fundacións, sección da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/10/2002

Con data do 30 de setembro de 2002 publicouse no Diario Oficial de Galicia a orde da Consellería da Presidencia, Relacións Institucionais e Administración Pública do 26 de setembro de 2002 pola que se clasifica como mixta a Fundación Centro Tecnológico de Supercomputación de Galicia, adscribíndoa á Consellería da Presidencia, Relacións Institucionais e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Santiago de Compostela, o día 23 de setembro de 2002, ante o notario Enrique Roger Amat, co número tres mil oitocentos once do seu protocolo, por Carmen Bouso Montero, que intervén en nome e representación, como secretaria do Consello de Administración da Sociedade Anónima de Xestión Centro de Supercomputación de Galicia.
Esta fundación, ó abeiro do establecido no artigo 6 dos seus estatutos, ten por obxecto fomentar, difundir e prestar servicios de cálculo intensivo e comunicación ás comunidades investigadoras galega e do Consello Superior de Investigacións Científicas, así como a aquela empresa ou institución que o solicite, e desta forma, contribuír mediante o perfeccionamento tecnolóxico e a innovación, á mellora da competitividade das empresas.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Centro Tecnológico de Supercomputación de Galicia ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Centro Tecnológico de Supercomputación de Galicia no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de outubro de 2002.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Resolución do 29 de agosto de 2002 pola que se adxudican as axudas correspondentes ó programa de tecnoloxías ambientais convocadas no anexo III da Orde do 29 de abril de 2002 (Diario Oficial de Galicia do 15 de maio), pola que se aproban as bases que rexerán as convocatorias de axudas correspondentes ás accións do programa sectorial de tecnoloxías para a innovación do PGIDT.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/10/2002

Advertido erro na devandita resolución publicada no Diario Oficial de Galicia número 180, do mércores, día 18 de setembro de 2002, cómpre face-la seguinte corrección:
Na páxina 13.762, no anexo II,
DECRETO 283/2002, do 19 de setembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 120, estrada provincial Liber-San Román, alargamento e mellora punto quilométrico 3,60 ó 5,02 (concello de Cervantes).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/10/2002

A Deputación Provincial de Lugo, en sesión celebrada o día trinta e un de maio de dous mil dous, aprobou o proxecto da obra número 120, estrada provincial Liber-San Román de Cervantes, alargamento e mellora punto quilométrico 3,60 ó 5,02, e na sesión do vintecatro de xuño de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día cinco de setembro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a Deputación Provincial de Lugo, a estrada na que se vai actuar serve como enlace da capitalidade municipal de San Román de Cervantes coa vía que comunica as localidades de Becerreá e Navia de Suarna, servindo de acceso ós habitantes da zona e tamén ós numerosos visitantes que se achegan á serra dos Ancares, a dita estrada sofre unha grave deterioración, que unido a súa estreitez e raios de curvas reducidos, provocan situacións de perigo, polo que se fai necesario o seu alargamento e mellora.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e previa deliberación do Consello da Xunta de Galicia na súa reunión do día dezanove de setembro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra número 120, estrada provincial Liber-San Román de Cervantes, alargamento e mellora punto quilométrico 3,60 ó 5,02.
Santiago de Compostela, dezanove de setembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 284/2002, do 19 de setembro, polo que se declara a urxente ocupación, para efectos de expropiación forzosa, polo Concello de Lalín, dos bens e dereitos necesarios para a realización das obras do proxecto de rede de sumidoiros nas Queimadas e Filgueira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/10/2002

O Concello de Lalín, en sesión celebrada o día vinteseis de marzo de dous mil dous, aprobou o proxecto de rede de sumidoiros nas Queimadas e Filgueira, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Lalín, foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día vintedous de xullo de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda, emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día cinco de setembro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o Concello de Lalín, a poboación do Espiño non dispón de saneamento nin de abastecemento de auga, e nas Queimadas-Filgueira, existe un colector que verte, directamente, augas residuais sen depurar, a un regueiro.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e previa deliberación do Consello da Xunta de Galicia na súa reunión do día dezanove de setembro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Lalín, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de rede de sumidoiros nas Queimadas e Filgueira.
Santiago de Compostela, dezanove de setembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 287/2002, do 19 de setembro, polo que se desafecta do dominio público un inmoble, caseta de legoeiros, no p.k. 69,048 da estrada C-552.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/10/2002

A Comunidade Autónoma de Galicia, en virtude do Real decreto 3317/1982 (BOE nº 291, do 4 de decembro), modificado polo Real decreto 2708/1983, sobre transferencias de funcións e servicios da Administración do Estado á Comunidade Autónoma de Galicia en materia de estradas (BOE nº 255, do 25 de outubro), integrou no seu patrimonio as casetas de legoeiros.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título. Neste sentido a Consellería de Política Territorial, Obras Públicas e Vivenda, que ten adscrito o ben, informou favorablemente a súa desafectación, ó non resultar necesaria para o servicio. Segundo o anterior foi tramitado pola Consellería de Economía e Facenda o expediente de desafectación do dominio público do ben de referencia.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día dezanove de setembro de dous mil dous,
DISPOÑO:
Artigo 1º
Desaféctase do dominio público o ben descrito a continuación:
Inmoble situado na avenida Benito Blanco Rajoy, 16, punto quilométrico 69,048 da estrada C-552, no municipio de Vimianzo (A Coruña); que ten unha superficie aproximada de 308 m. Sobre este predio construíuse unha caseta de legoeiro, cunha superficie aproximada de 198 m. Estrema: norte, herdeiros de Manuela Mouzo; sur, estrada C-552 A Coruña-Fisterra; leste, Enrique Espadín Romero; oeste, Banco Pastor e rúa Castelao.
Inscrito no Rexistro da Propiedade de Corcubión no tomo 847, libro 165, folio 141, predio nº 20.719, inscrición 1ª.
Artigo 2º
O inmoble anteriormente descrito adquire natureza patrimonial.
Santiago de Compostela, dezanove de setembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda